Liatinový hrniec

Liatinový hrniec je kuchynský hrniec s hrubými stenami vyrobený z kovovej liatiny. Liatinové hrnce majú v Európe dlhú tradíciu a používajú sa už stovky rokov. 

Hrubá liatina akumuluje teplo a postupne ho uvoľňuje ďalej. Táto vlastnosť zaručuje stabilné varenie. Liatina takisto umožňuje rovnomernú distribúciu tepla pozdĺž všetkých strán hrnca a to vrátane pokrievky, ktorá je tiež z hrubej liatiny. Vnútorná strana pokrievky je často tvarovaná tak, aby sa na nej kondezovali pary a stekali späť do nádoby. Práve preto, je liatina používaná hlavne na dlhé, pozvoľné varenie.

V minulosti sa v liatinových hrncoch varilo na priamom ohni alebo pahrebe, preto sa často vyrábali rovno s troma nohami. Niektoré pokrievky boli formované tak, aby sa na nich dala nakladať pahreba. Liatinové hrnce boli cenným majetkom, ktorý sa predával z generácie na generáciu.

Vnútro môže byť smaltované. Americkým názvom „dutch oven“, či francúzkym „cocotte“ sa tiež často označujú hrnce vyrábané z keramiky.

Referencie

Iné projekty 

Riad